**Ollemelk**    
Melken fra de siste dagene på setra, vanligvis i august, ble fylt helt fulle på nøye rengjorte flasker og korket igjen. Flaskene ble satt i et lite oppkomme/kilde i en myr ved setra, og dekket til med et lag mose. De ble gravd fram igjen i påsken, 7-8 måneder senere. Da var det en fløtepropp i flaskehalsen, som ble fjernet. Melken var syrnet og hadde skilt seg, men den ble rørt sammen igjen og brukt til flatbrødsoll og drikke.